钦定古今图书集成/明伦汇编/官常典/第601卷 > 图书编 > 《兵备》
## 钦定古今图书集成/明伦汇编/官常典/第601卷 > 图书编 > 《兵备》

问兵备宪员始设于何时？曰：“此弘治间例也。马文昇
居本兵，虑武职不修，故增一臬员以敕之。”时内阁刘
健力阻而不欲行，后因奏设九江兵备，都给事中夏
祚疏论不可，著《刘马回话》。刘、马皆秉正，未克济时，而
议见迥不协，何也？刘欲修祖宗之旧，以振武备；马则
拯仓卒之急，以釐宿滞。嗟乎！为天下计者二：澄源塞
流。世知塞流之易效，而人乐于就易。是以创建之本，
世远愈不明于天下。故各知其已而不会其全，日冗
世费而不能以自止。虽贤者不能免，民其且奈之何
哉！